Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 163

7. A Felügyelő Bizottság működése A Felügyelő Bizottság szükség szerint, de legalább évente három ülést tart. Az üléseket az elnök hívja össze írásban, a napirend megjelölésével legalább 8 nappal az ülés időpontja előtt. Kivételes esetben az ülés haladéktalanul is összehívható. A Felügyelő Bizottság rendkívüli ülésének összehívását bármely tag kezdeményezheti, ennek a kezdeményezésnek az elnök 15 napon belül köteles eleget tenni. A Felügyelő Bizottság döntéseit nyílt szavazással, egyszerű szótöbbséggel hozza meg. Működésének egyéb szabályait a Felügyelő Bizottság ügyrendje tartalmazza, amelyet a Felügyelő Bizottság maga állapít meg, amely nem lehet ellentétes jelen Alapító Okirat rendelkezéseivel. A Felügyelő Bizottság működésére, üléseinek rendjére, határozatainak meghozatalára és nyilvánosságára egyebekben a Kuratóriumra vonatkozó rendelkezéseket kell értelemszerűen alkalmazni.

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes